Serveis en segon pla

## Serveis en segon pla

Lück, Burkhard `<lueck@hube-lueck.de>`

Traductor: Antoni Bella
revisió Plasma 5.3 (8 d'abril de 2015)

El mòdul Gestor del servei us permet tenir una visió general de tots els connectors del dimoni del KDE, també referit com a serveis del KDE. En general, hi ha dos tipus de serveis:

Serveis de càrrega sota demanda

  Aquesta és una llista dels serveis disponibles al KDE que s'engegaran sota demanda. Només es llisten per comoditat, atès que no podeu gestionar-los.

Serveis d'inicialització

  Aquí es mostren tots els serveis del KDE que es poden carregar a l'inici del KDE. Els serveis seleccionats a la columna Utilitza seran invocats al següent inici.

  Aneu amb compte amb la desactivació de serveis desconeguts: Alguns són vitals per al KDE; no en desactiveu cap si desconeixeu el que esteu fent.

  Per a canviar l'Estat d'un servei, seleccioneu-lo a la llista. A continuació, podeu utilitzar Engega i Atura per a canviar l'estat d'un servei des d'Aturat a En execució i viceversa.